ΑΠΟΦΑΣΕΙΣ
Αριθμ. 2150/ΓΔ4
Καθορισμός αποζημίωσης των εκπαιδευτικών
που συμμετέχουν ως Συντονιστές στη διεξαγωγή των εξετάσεων του διεθνούς προγράμματος
PISA του Οργανισμού Οικονομικής Συνεργασίας
και Ανάπτυξης (Ο.Ο.Σ.Α.).
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
Α. Τις διατάξεις:
1. Του άρθρου 14 του ν. 5128/2024 «Ρυθμίσεις για την
Ψηφιακή Εκπαιδευτική Πύλη και το Ψηφιακό Φροντιστήριο, επαγγελματικός προσανατολισμός στη δευτερο-
βάθμια εκπαίδευση, μέτρα στήριξης του εκπαιδευτικού
συστήματος στις απομακρυσμένες περιοχές και λοιπές
ρυθμίσεις του Υπουργείου Παιδείας, Θρησκευμάτων και
Αθλητισμού» (Α’ 118),
2. του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133),
3. του άρθρου 90 του Κώδικα της νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), όπως αυτό διατηρήθηκε σε ισχύ με τις διατάξεις
της περ. 22 του άρθρου 119 του ν. 4622/2019 «Επιτελικό
Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής
δημόσιας διοίκησης» (Α’ 133),
4. του π.δ. 84/2019 «Σύσταση και κατάργηση Γενικών
Γραμματειών στο Υπουργείο Παιδείας και Θρησκευμάτων» (Α’ 123),
5. του π.δ. 77/2023 «Σύσταση Υπουργείου και μετονομασία-Σύσταση, κατάργηση και μετονομασία Γενικών
και Ειδικών Γραμματειών-Μεταφορά αρμοδιοτήτων,
υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
6. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
7. της υπ’ αρ. 80/05.01.2024 κοινής απόφασης του
Πρωθυπουργού και του Υπουργού Παιδείας, Θρησκευμάτων και Αθλητισμού «Ανάθεση αρμοδιοτήτων στην
Υφυπουργό Παιδείας, Θρησκευμάτων και Αθλητισμού
Ζωή Μακρή» (Β’ 69),
8. του π.δ. 18/2018 «Οργανισμός του Υπουργείου Παιδείας, Έρευνας και Θρησκευμάτων» (Α’ 31),
9. του π.δ. 142/2017 «Οργανισμός του Υπουργείου
Οικονομικών» (Α’ 181),
10. του π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139),
11. της υπό στοιχεία102928/ΕΞ 2023/10-07-2023 κοινής απόφασης του Πρωθυπουργού και του Υπουργού
Οικονομικών «Ανάθεση αρμοδιοτήτων στον Υφυπουργό
Οικονομικών Αθανάσιο Πετραλιά» (Β’ 4441),
Β. Το γεγονός ότι από την παρούσα απόφαση προκαλείται δαπάνη στο μέγιστο ύψος των 139.650,00€
για το οικονομικό έτος 2025 (245 σχολικές μονάδες
θητή = 139.650,00€), σύμφωνα με την υπό στοιχεία
Φ.1/Γ/788/149168/Β1/12-12-2024 εισήγηση του άρθρου 24 του ν. 4270/2014 (Α’ 143) της Γενικής Διεύ-
θυνσης Οικονομικών Υπηρεσιών του Υπουργείου
Παιδείας, Θρησκευμάτων και Αθλητισμού. H εν λόγω
δαπάνη για το οικονομικό έτος 2025 θα αντιμετωπιστεί
με μεταφορά πιστώσεων από τον τακτικό προϋπολογισμό του Υπουργείου Παιδείας, Θρησκευμάτων και
Αθλητισμού στον προϋπολογισμό των Διευθύνσεων
Δ.Ε. στις οποίες υπάγονται οι ανωτέρω σχολικές μονάδες, εντός των οικονομικών περιθωρίων του τακτικού
προϋπολογισμού του Υ.ΠΑΙ.Θ.Α. και εντός των ορίων
του ΜΠΔΣ.
Γ. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
Άρθρο 1
Αρμοδιότητες και καθήκοντα Συντονιστών
1. Οι Συντονιστές είναι εκπαιδευτικοί που υπηρετούν
σε σχολικές μονάδες, οι οποίες συμμετέχουν στη διεξαγωγή των εξετάσεων του διεθνούς προγράμματος PISA
του Οργανισμού Οικονομικής Συνεργασίας και ΑνάπτυΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 19
10.01.2025 21:36:15
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 19/10.01.2025
ξης (Ο.Ο.Σ.Α.) και έχουν ως κύριο ρόλο τον συντονισμό
του Προγράμματος PISA σε επίπεδο σχολικής μονάδας.
2. Ο καθορισμός των Συντονιστών της παρ. 1 γίνεται
απευθείας από το Ινστιτούτο Εκπαιδευτικής Πολιτικής
και δεν μπορούν να υπερβαίνουν τους τέσσερις (4) ανά
σχολική μονάδα. Ο αριθμός των Συντονιστών ανά σχολική μονάδα ορίζεται λαμβανομένου υπόψη του αριθμού
των μαθητών που είναι καταχωρημένοι στα αντίστοιχα
έντυπα αναφοράς για κάθε Συντονιστή.
Άρθρο 2
1. Οι Συντονιστές του άρθρου 1 λαμβάνουν αποζημίωση για τις παρεχόμενες υπηρεσίες τους, η οποία
ανέρχεται στο ποσό των δέκα (10) ευρώ ανά μαθητή
που ολοκληρώνει το σύνολο των μερών της ερευνητικής διαδικασίας. Η κατανομή του σχετικού ποσού
σε περίπτωση απασχόλησης περισσοτέρων του ενός
Συντονιστών ανά σχολική μονάδα γίνεται με βάση τον
αριθμό των μαθητών που είναι καταχωρημένοι στα
έντυπα αναφοράς για κάθε Συντονιστή. Απαραίτητη
προϋπόθεση για την καταβολή της ως άνω αποζημίωσης αποτελεί επιπλέον η εφαρμογή όλων των προπα-
ρασκευαστικών ενεργειών οι οποίες απαιτούνται για
την άρτια προετοιμασία της διενέργειας της έρευνας,
σύμφωνα με τις οδηγίες που θα αποσταλούν στα σχολεία του δείγματος από το ΙΕΠ.
2. Οι αμοιβές αυτές καλύπτουν το έργο των Συντονιστών και αφορούν σε όλες τις ενέργειες που εκείνοι
προβαίνουν, κατά τη διαδικασία συντονισμού που προηγείται τόσο πριν, κατά τη διάρκεια όσο και κατά το πέρας
της διεξαγωγής των εξετάσεων του διεθνούς προγράμματος PISA του Οργανισμού Οικονομικής Συνεργασίας
και Ανάπτυξης (Ο.Ο.Σ.Α.).
3. Οι αποζημιώσεις που προβλέπονται στην παρ. 1
καταβάλλονται στους δικαιούχους μετά το πέρας των
εξετάσεων ή των προβλεπομένων εργασιών με έκδοση
τακτικών χρηματικών ενταλμάτων πληρωμής σε βάρος
των πιστώσεων των μειζόνων κατηγοριών 21 «Παροχές
σε εργαζομένους» και 24 «Αγορές αγαθών και υπηρεσιών» του Προϋπολογισμού των Διευθύνσεων Δευτερο-
βάθμιας Εκπαίδευσης, στην αρμοδιότητα των οποίων
υπάγονται οι σχολικές μονάδες που θα συμμετάσχουν
στη διεξαγωγή των εξετάσεων του διεθνούς προγράμματος PISA του Οργανισμού Οικονομικής Συνεργασίας
και Ανάπτυξης (Ο.Ο.Σ.Α.) κατόπιν μεταφοράς πιστώσεων
από τον τακτικό προϋπολογισμό του Υπουργείου Παιδείας, Θρησκευμάτων και Αθλητισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 10 Ιανουαρίου 2025
Oι Υπουργοί
Υφυπουργός
Παιδείας,
Εθνικής Οικονομίας
Θρησκευμάτων
και Οικονομικών
και Αθλητισμού
ΑΘΑΝΑΣΙΟΣ
ΚΥΡΙΑΚΟΣ
ΠΕΤΡΑΛΙΑΣ
ΠΙΕΡΡΑΚΑΚΗΣ
Υφυπουργός
Παιδείας, Θρησκευμάτων
και Αθλητισμού
ΖΩΗ ΜΑΚΡΗ

[Source: 20250200019.pdf | Tokens: 5836]